_:nfd0443f0f60643d1964b4c3e911bb2eaxb0
<http://schema.org/articleBody>
"आईपीएल-2021 (IPL 2021) का लीग चरण खत्म हो चुका है और आज से प्लेऑफ दौर की शुरुआत हो रही है. चार टीमों ने प्लेऑफ में जगह बनाई है जिसमें तीन की बार की विजेता चेन्नई सुपर किंग्स, दो बार की विजेता कोलकाता नाइट राइडर्स, दिल्ली कैपिटल्स और रॉयल चैलेंजर्स बैंगलोर हैं. चेन्नई के कप्तान महेंद्र सिंह धोनी (MS Dhoni) हैं तो वहीं कोलकाता की कप्तानी ऑयन मॉर्गन (Eoin Morgan) के हिस्से है. दिल्ली कैपिटल्स की कप्तानी युवा ऋषभ पंत (Rishabh Pant) कर रहे हैं. वहीं विराट कोहली (Virat Kohli) के हाथों में रॉयल चैलेंजर्स बैंगलोर की कमान है. यह चारों कप्तान अपनी टीम को यहां तक लेकर आए हैं और अब चाहेंगे कि उनकी टीम आईपीएल खिताब जीते. भारतीय टीम के पूर्व सलामी बल्लेबाज ने गौतम गंभीर ने इन चारों कप्तानों को लेकर अपनी राय रखी है.\r\n\r\nउन्होंने बताया कि उनकी नजरों में ये सभी किस तरह के कप्तान हैं. गंभीर आईपीएल के सफल कप्तानों में गिने जाते हैं क्योंकि उन्हीं की कप्तानी में कोलकाता ने दो बार आईपीएल जीता है. गंभीर हालांकि कोलकाता के मौजूदा कप्तान ऑयन मॉर्गन से ज्यादा प्रभावित नहीं हैं. गंभीर ने ईएसपीएनक्रिकइंफो से बात करते हुए कहा, &quot;मॉर्गन का नजरिया. मुझे नहीं पता क्योंकि वह इस टीम की कप्तानी नहीं करते, इस टीम की कप्तानी वीडियो एनालिस्ट करते हैं. वह वीडियो एनालिस्ट को देखते हैं इसलिए मुझे नहीं पता कि वह मैदान पर कप्तान हैं या कप्तानी मैदान के बाहर से हो रही है.&quot;\r\nकोहली की कप्तानी को लेकर कही ये बात\r\nगंभीर हालांकि विराट की कप्तानी से प्रभावित दिखे. उन्होंने कहा, &quot;विराट ने शानदार कप्तानी की है. ईमानदारी से कहूं तो मुझे उनकी कप्तानी पसंद नहीं थी, लेकिन इस बार उन्होंने शानदार काम किया है. इसका कारण शायद ये हो सकता है कि उन्हें पता है कि यह उनकी कप्तान के तौर पर आखिरी सीजन है. इसलिए वह इसका ज्यादा से ज्यादा लुत्फ लेना चाहते हैं. वह रिलेक्स हैं और इस बार उनके पास अच्छे गेंदबाज हैं.&quot;\r\nपंत, धोनी को लेकर कही ये बात\r\nपहले क्वालीफायर में पंत की दिल्ली का सामना धोनी की चेन्नई से है. इन दोनों की कप्तानी को लेकर गंभीर ने कहा, &quot;निश्चित तौर पर कप्तानी के नजरिए से कौन दबाव को अच्छे से झेल सकता है, वो धोनी हैं. पंत को इस बात का फायदा मिला है कि उनकी टीम में काफी सारे अनुभवी खिलाड़ी हैं. अगर स्टीव स्मिथ खेलते हैं तो उनका फायदा उन्हें मिलेगा. उनके पास रविचंद्रन अश्विन हैं जिन्होंने आईपीएल में कप्तानी की है. इसलिए मेरे लिए इस समय धोनी नंबर-1 कप्तान हैं.&quot;\r\n\r\nये भी पढ़ें-\r\nInd W vs Aus W: स्मृति मांधना का अर्धशतक जाया, ऑस्ट्रेलिया ने तीसरे T20 में भारत को 14 रनों से पटक सीरीज कब्जाई"
<https://www.tv9hindi.com/sports/cricket-news/gautma-gambhir-picks-no-1-captain-between-kholi-dhoni-morgan-and-pant-862601.html>